Suvestinė redakcija nuo 2013-02-03 iki 2013-09-14

Nutarimas paskelbtas: Žin. 2007, Nr. 22-839, i. k. 1071100NUTA00000189

LIETUVOS RESPUBLIKOS VYRIAUSYBĖ

N U T A R I M A S

DĖL VALSTYBĖS INSTITUCIJŲ IR ĮSTAIGŲ, SAVIVALDYBIŲ IR KITŲ JURIDINIŲ ASMENŲ, ATSAKINGŲ UŽ EUROPOS ŽEMĖS ŪKIO FONDO KAIMO PLĖTRAI PRIEMONIŲ ĮGYVENDINIMĄ, PASKYRIMO

2007 m. vasario 13 d. Nr. 189

Vilnius

Pakeistas teisės akto pavadinimas:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

Vadovaudamasi Lietuvos Respublikos žemės ūkio, maisto ūkio ir kaimo plėtros įstatymu (Žin., 2002, Nr. 72-3009; 2008, Nr. 81-3174), Lietuvos Respublikos vietos savivaldos įstatymu (Žin., 1994, Nr. 55-1049; 2008, Nr. 113-4290), 2009 m. sausio 19 d. Tarybos reglamentu (EB) Nr. 73/2009, nustatančiu bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatančiu tam tikras paramos schemas ūkininkams, iš dalies keičiančiu reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinančiu reglamentą (EB) Nr. 1782/2003 (OL 2009 L 30, p, 16), su paskutiniais pakeitimais, padarytais 2010 m. balandžio 27 d. Komisijos reglamentu (ES) Nr. 360/2010 (OL 2010 L 106, p. 1), 2005 m. birželio 21 d. Tarybos reglamentu (EB) Nr. 1290/2005 dėl bendrosios žemės ūkio politikos finansavimo (OL 2005 L 209, p. 1), su paskutiniais pakeitimais, padarytais 2009 m. gegužės 25 d. Tarybos reglamentu (EB) Nr. 473/2009 (OL 2009 L 144, p. 3), 2005 m. rugsėjo 20 d. Tarybos reglamentu (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p. l), su paskutiniais pakeitimais, padarytais 2009 m. gegužės 25 d. Tarybos reglamentu (EB) Nr. 473/2009 (OL 2009 L 144, p. 3), 2006 m. birželio 21 d. Komisijos reglamentu (EB) Nr. 885/2006, nustatančiu išsamias Tarybos reglamento (EB) Nr. 1290/2005 nuostatų dėl mokėjimo agentūrų ir kitų įstaigų akreditavimo bei EZŪGF ir EŽŪFKP sąskaitų patikrinimo ir patvirtinimo taikymo taisykles (OL 2006 L 171, p. 90), su paskutiniais pakeitimais, padarytais 2008 m. spalio 21 d. Tarybos reglamentu (EB) Nr. 1034/2008 (OL 2008 L 279, p. 13), taip pat siekdama užtikrinti Europos žemės ūkio fondo kaimo plėtrai nustatytų priemonių įgyvendinimą, Lietuvos Respublikos Vyriausybe nutaria:

Preambulės pakeitimai:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

Nr. 1175, 2010-08-12, Žin., 2010, Nr. 99-5129 (2010-08-19), i. k. 1101100NUTA00001175

1. Paskirti Žemės ūkio ministeriją Europos žemės ūkio fondo kaimo plėtrai (toliau vadinama – EŽŪFKP) valdymo institucija ir kompetentinga institucija.

2. Nustatyti, kad Nacionalinė mokėjimo agentūra prie Žemės ūkio ministerijos (toliau vadinama – Nacionalinė mokėjimo agentūra) yra atsakinga už EŽŪFKP priemonių administravimą, lėšų mokėjimą, apskaitą ir kontrolę.

3. Nustatyti, kad valstybės institucijos ir įstaigos, savivaldybės ir kiti juridiniai asmenys yra atsakingi:

Punkto pakeitimai:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

3.1. valstybės įmonė Žemės ūkio informacijos ir kaimo verslo centras (toliau – Žemės ūkio informacijos ir kaimo verslo centras) – už paraiškų priėmimo informacinės sistemos kūrimą, diegimą ir tvarkymą; pasėlių laukų duomenų bazės kūrimą, diegimą ir tvarkymą; paraiškų duomenų paramai pagal EŽŪFKP priemones „Išmokos ūkininkams vietovėse, kuriose yra kliūčių, išskyrus kalnuotas vietoves“, „Natura 2000 išmokos ir su direktyva 2000/60/EB susijusios išmokos“, „Natura 2000 išmokos“, „Agrarinės aplinkosaugos išmokos“ (išskyrus Nykstančių Lietuvos senųjų veislių gyvulių ir paukščių išsaugojimo programą), „Pirmas žemės ūkio paskirties žemės apželdinimas mišku“, „Pirmas ne žemės ūkio paskirties ir apleistos žemės ūkio paskirties žemės apželdinimas mišku“, „Miškų aplinkosaugos išmokos“ gauti priėmimo iš savivaldybių organizavimą, paraiškų ir prašymų pakeisti paraiškos duomenis registravimo dokumentų patikrinimą, šių dokumentų ir paraiškų duomenų perdavimą Nacionalinei mokėjimo agentūrai; sutartinių gyvulių skaičiaus nustatymą ir informacijos pateikimą Nacionalinei mokėjimo agentūrai; informacijos apie pareiškėjų laikomus nykstančių Lietuvos senųjų veislių galvijus ir arklius teikimą Nacionalinei mokėjimo agentūrai; Lietuvos Respublikos žemės ūkio ir kaimo verslo registro, Ūkininkų ūkių registro, Lietuvos Respublikos traktorių, savaeigių ir žemės ūkio mašinų ir jų priekabų registro, Lietuvos Respublikos patvirtintų pašarų ūkio subjektų registro, kaip numatyta žemės ūkio ministro 2011 m. lapkričio 11 d. įsakyme Nr. 3D-824 „Dėl Lietuvos Respublikos patvirtintų pašarų ūkio subjektų registro tvarkytojo paskyrimo“ (Žin., 2011, Nr. 140-6582), Ūkinių gyvūnų registro tvarkymą ir tobulinimą;

Punkto pakeitimai:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

Nr. 48, 2012-01-11, Žin., 2012, Nr. 10-384 (2012-01-21), i. k. 1121100NUTA00000048

Nr. 81, 2013-01-29, Žin., 2013, Nr. 13-618 (2013-02-02), i. k. 1131100NUTA00000081

3.2. savivaldybės:

3.2.1. už paraiškų ir kitų dokumentų pagal EŽŪFKP priemones „Išmokos ūkininkams vietovėse, kuriose yra kliūčių, išskyrus kalnuotas vietoves“, „Natura 2000 išmokos ir su direktyva 2000/60/EB susijusios išmokos“, „Natura 2000 išmokos“, „Agrarinės aplinkosaugos išmokos“ (išskyrus Nykstančių Lietuvos senųjų veislių gyvulių ir paukščių išsaugojimo programą), „Pirmas žemės ūkio paskirties žemės apželdinimas mišku“, „Pirmas ne žemės ūkio paskirties ir apleistos žemės ūkio paskirties žemės apželdinimas mišku“, „Miškų aplinkosaugos išmokos“ priėmimą, registravimą, pirminį patikrinimą ir įvedimą į Žemės ūkio informacijos ir kaimo verslo centro paraiškų priėmimo informacinę sistemą ir informacijos teikimą paramos gavėjams;

Punkto pakeitimai:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

Nr. 48, 2012-01-11, Žin., 2012, Nr. 10-384 (2012-01-21), i. k. 1121100NUTA00000048

3.2.2. paraiškų priėmimo metu – už patikrinimą, ar žemės ūkio valdų valdytojų, teikiančių paraiškas pagal EŽŪFKP priemones, valdos įregistruotos Lietuvos Respublikos žemės ūkio ir kaimo verslo registre;

3.2.3. už pažymų apie užsiėmimą žemės ūkio veikla išdavimą subjektams, siekiantiems paramos pagal EŽŪFKP priemones;

3.2.4 už pareiškėjams, siekiantiems paramos pagal EŽŪFKP priemonę „Pelno nesiekiančios investicijos“, nuosavybės teise arba kitais teisėtais pagrindais valdomų melioracijos griovių (arba melioracijos griovio dalies) tvarkymo darbų sąmatų parengimą pagal faktinius kiekius ir melioracijai galiojančius įkainius, pridedant melioracijos griovių vietos žemėlapius (rekomenduojamas mastelis M 1:2000);

Papildyta punktu:

Nr. 81, 2013-01-29, Žin., 2013, Nr. 13-618 (2013-02-02), i. k. 1131100NUTA00000081

3.3. Valstybinė maisto ir veterinarijos tarnyba – už subjektų pateiktų projektų įvertinimą pagal higienos, veterinarijos, maisto saugos ir gyvūnų gerovės reikalavimus ir deklaracijų apie šių projektų atitiktį higienos, veterinarijos, maisto saugos ir gyvūnų gerovės reikalavimams išdavimą, už subjektų įgyvendintų projektų įvertinimą pagal higienos, veterinarijos, maisto saugos ir gyvūnų gerovės reikalavimus ir pažymų apie ūkio subjektų atitiktį higienos, veterinarijos, maisto saugos ir gyvūnų gerovės reikalavimams išdavimą subjektams, siekiantiems paramos pagal EŽŪFKP priemones, taip pat saugomų geografinių, kilmės vietos nuorodų ir garantuotų tradicinių gaminių atitikties specifikacijoje nustatytiems reikalavimams kontrolės rezultatų pateikimą Nacionalinei mokėjimo agentūrai ir subjektams, siekiantiems paramos pagal EŽŪFKP priemones;

Punkto pakeitimai:

Nr. 48, 2012-01-11, Žin., 2012, Nr. 10-384 (2012-01-21), i. k. 1121100NUTA00000048

3.4. Aplinkos ministerijos regionų aplinkos apsaugos departamentai:

3.4.1. Neteko galios nuo 2012-01-22

Punkto naikinimas:

Nr. 48, 2012-01-11, Žin. 2012, Nr. 10-384 (2012-01-21), i. k. 1121100NUTA00000048

3.4.2. Neteko galios nuo 2013-02-03

Punkto naikinimas:

Nr. 81, 2013-01-29, Žin. 2013, Nr. 13-618 (2013-02-02), i. k. 1131100NUTA00000081

Punkto pakeitimai:

Nr. 48, 2012-01-11, Žin., 2012, Nr. 10-384 (2012-01-21), i. k. 1121100NUTA00000048

3.4.3. Neteko galios nuo 2013-02-03

Punkto naikinimas:

Nr. 81, 2013-01-29, Žin. 2013, Nr. 13-618 (2013-02-02), i. k. 1131100NUTA00000081

3.4.4. Neteko galios nuo 2013-02-03

Punkto naikinimas:

Nr. 81, 2013-01-29, Žin. 2013, Nr. 13-618 (2013-02-02), i. k. 1131100NUTA00000081

3.4.5. Neteko galios nuo 2012-01-22

Punkto naikinimas:

Nr. 48, 2012-01-11, Žin. 2012, Nr. 10-384 (2012-01-21), i. k. 1121100NUTA00000048

3.4.6. Neteko galios nuo 2012-01-22

Punkto naikinimas:

Nr. 48, 2012-01-11, Žin. 2012, Nr. 10-384 (2012-01-21), i. k. 1121100NUTA00000048

3.4.7. už patikrų atlikimą ir pažymų, kad valda per 36 mėnesių laikotarpį nuo tos dienos, kurią tie reikalavimai tampa privalomi tai valdai, atitinka 1991 m. gruodžio 12 d. Tarybos direktyvos 91/676/EEB dėl vandenų apsaugos nuo taršos nitratais iš žemės ūkio šaltinių (OL 2004 m. specialusis leidimas, 15 skyrius, 2 tomas, p. 68), su paskutiniais pakeitimais, padarytais 2008 m. spalio 22 d. Europos Parlamento ir Tarybos reglamentu (EB) Nr. 1137/2008 (OL 2008 L 311, p. 1), reikalavimus, išdavimą subjektams, laikantiems daugiau kaip 300 SG (sąlyginių gyvulių) ir gaunantiems paramą pagal EŽŪFKP priemonės „Žemės ūkio valdų modernizavimas“ pirmąją veiklos sritį;

Papildyta punktu:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

3.5. Neteko galios nuo 2009-04-19

Punkto naikinimas:

Nr. 265, 2009-04-15, Žin. 2009, Nr. 43-1667 (2009-04-18), i. k. 1091100NUTA00000265

3.6. Valstybinė saugomų teritorijų tarnyba prie Aplinkos ministerijos (toliau – Valstybinė saugomų teritorijų tarnyba):

3.6.1. už saugomų teritorijų direkcijų veiklos išduodant pažymas apie valdoje nustatytus veiklos apribojimus privataus miško savininkams ar jų asociacijoms, siekiantiems paramos pagal priemonę „Natura 2000 išmokos“, organizavimą;

3.6.2. už saugomų teritorijų direkcijų veiklos išduodant pažymas apie miško įveisimą „Natura 2000“ teritorijoje siekiantiesiems paramos pagal priemones „Pirmas žemės ūkio paskirties žemės apželdinimas mišku“ ir „Pirmas ne žemės ūkio paskirties ir apleistos žemės ūkio paskirties žemės apželdinimas mišku“ organizavimą.

Punkto pakeitimai:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

Nr. 48, 2012-01-11, Žin., 2012, Nr. 10-384 (2012-01-21), i. k. 1121100NUTA00000048

3.7. Aplinkos ministerija ir jai pavaldžios institucijos ir įstaigos – už statinių projektų įgyvendinimo poveikio NATURA 2000 teritorijoms vertinimą Lietuvos Respublikos planuojamos ūkinės veiklos poveikio aplinkai vertinimo įstatymo nustatyta tvarka;

Punkto pakeitimai:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

3.8. Generalinė miškų urėdija prie Aplinkos ministerijos:

3.8.1. už miško želdinimo ir žėlimo projektų įveisiant miškus įvertinimo ir tvirtinimo organizavimą valstybinėse įmonėse miškų urėdijose (toliau – miškų urėdijos) subjektams, siekiantiems paramos pagal EŽŪFKP priemones;

3.8.2. už miško želdinimo ir žėlimo projektų atkuriant pažeistus miškus įvertinimo ir tvirtinimo organizavimą miškų urėdijose subjektams, siekiantiems paramos pagal EŽŪFKP priemones;

3.8.3. už duomenų teikimo ir pažymų išdavimo subjektams, siekiantiems paramos pagal EŽŪFKP priemones, organizavimą miškų urėdijose:

3.8.3.1. apie miškų urėdijos veiklos teritorijoje esančių kitų, ne miškų urėdijų, valdytojų miškų priskyrimą gaisrų rizikos laipsniams;

3.8.3.2. apie miškų urėdijos veiklos teritorijoje esančius stichinių nelaimių paveiktus kitų, ne miškų urėdijų, valdytojų miškus;

3.8.3.3. apie miškų urėdijos veiklos teritorijoje esančius gaisro paveiktus kitų, ne miškų urėdijų, valdytojų miškus;

Punkto pakeitimai:

Nr. 81, 2013-01-29, Žin., 2013, Nr. 13-618 (2013-02-02), i. k. 1131100NUTA00000081

3.9. Neteko galios nuo 2009-04-19

Punkto naikinimas:

Nr. 265, 2009-04-15, Žin. 2009, Nr. 43-1667 (2009-04-18), i. k. 1091100NUTA00000265

3.10. Neteko galios nuo 2009-04-19

Punkto naikinimas:

Nr. 265, 2009-04-15, Žin. 2009, Nr. 43-1667 (2009-04-18), i. k. 1091100NUTA00000265

3.11. Valstybinė augalininkystės tarnyba prie Žemės ūkio ministerijos – už sėklininkystės ūkių atestavimą ir dauginamosios medžiagos tiekėjo pažymėjimų išdavimą subjektams, siekiantiems paramos pagal EŽŪFKP priemones;

Punkto pakeitimai:

Nr. 1175, 2010-08-12, Žin., 2010, Nr. 99-5129 (2010-08-19), i. k. 1101100NUTA00001175

3.12. Valstybinė miškų tarnyba:

3.12.1.	už pažymų apie miško želdinimo darbų kokybės įvertinimą, miško želdinių / žėlinių apskaitą ir miško želdinių / žėlinių kokybės vertinimą išdavimą subjektams pagal EŽŪFKP priemones „Pirmas žemės ūkio paskirties žemės apželdinimas mišku“ ir „Pirmas ne žemės ūkio paskirties ir apleistos žemės ūkio paskirties žemės apželdinimas mišku“;

3.12.2. už pažymų apie miško kirtimų vykdymą, kuriose nurodoma, kad miško valdos kertinėje miško buveinėje (toliau – KMB) nevykdyti pagrindiniai kirtimai, taip pat pažymų apie galimybę vykdyti plynąjį pagrindinį miško kirtimą išdavimą;

3.12.3. už miško savininkų ir jų asociacijų, siekiančių paramos pagal EŽŪFKP priemonę „Natura 2000 išmokos“, valdų patikrų atlikimą;

3.12.4. už atliktas patikras ir pažymų apie miško kirtimų vykdymą, kuriose nurodoma, ar pareiškėjų miško valdoje nevykdyti pagrindiniai plynieji miško kirtimai, ar įvykdyti neplynieji miško kirtimai, ar nevykdomas neplynojo kirtimo paskutinis atvejis, išdavimą;

Papildyta punktu:

Nr. 81, 2013-01-29, Žin., 2013, Nr. 13-618 (2013-02-02), i. k. 1131100NUTA00000081

4. Pavesti:

4.1. Neteko galios nuo 2009-04-19

Punkto naikinimas:

Nr. 265, 2009-04-15, Žin. 2009, Nr. 43-1667 (2009-04-18), i. k. 1091100NUTA00000265

4.2. Neteko galios nuo 2009-04-19

Punkto naikinimas:

Nr. 265, 2009-04-15, Žin. 2009, Nr. 43-1667 (2009-04-18), i. k. 1091100NUTA00000265

4.3. Valstybinei saugomų teritorijų tarnybai:

4.3.1. iki einamųjų metų kovo 1 d. teikti Lietuvos Respublikos saugomų teritorijų valstybės kadastro skaitmeninius duomenis Žemės ūkio informacijos ir kaimo verslo centrui pagal duomenų perdavimo sutartis ir periodiškai šiuos duomenis atnaujinti;

4.3.2. iki einamųjų metų kovo 1 d. teikti skaitmenines ribas ir sąrašus Lietuvos saugomų teritorijų ir „Natura 2000“ teritorijų (ar jų dalių), kuriose yra nustatytų žemės ūkio veiklos apribojimų ir kuriose žemės valdas turintys fiziniai ir juridiniai asmenys gali pateikti paraiškas pagal priemonę „Natura 2000 išmokos ir su direktyva 2000/60/EB susijusios išmokos“, taip pat „Natura 2000“ teritorijų (ar jų dalių), kuriose miško valdas turintys fiziniai ir juridiniai asmenys gali pateikti paraiškas pagal priemonę „Natura 2000 išmokos“, Žemės ūkio informacijos ir kaimo verslo centrui pagal duomenų perdavimo sutartis, periodiškai šiuos duomenis atnaujinti ir skelbti tokių teritorijų sąrašą Valstybinės saugomų teritorijų tarnybos tinklalapyje;

Punkto pakeitimai:

Nr. 48, 2012-01-11, Žin., 2012, Nr. 10-384 (2012-01-21), i. k. 1121100NUTA00000048

Punkto pakeitimai:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

4.4. Muitinės departamentui prie Finansų ministerijos ir jo įgaliotai muitinės įstaigai – gavus Nacionalinės mokėjimo agentūros prašymą, per 10 darbo dienų pateikti jai informaciją apie subjektų, siekiančių paramos pagal EŽŪFKP priemones, įsipareigojimų muitinei vykdymą;

4.5. teritorinėms valstybinėms mokesčių inspekcijoms – gavus Nacionalinės mokėjimo agentūros prašymą, per 10 darbo dienų pateikti jai informaciją apie subjektų, siekiančių paramos pagal EŽŪFKP priemones, mokestines nepriemokas Lietuvos Respublikos valstybės biudžetui, savivaldybių biudžetams ar fondams, į kuriuos mokamus mokesčius administruoja Valstybinė mokesčių inspekcija (išskyrus atvejus, kai mokesčių, delspinigių, baudų mokėjimas atidėtas Lietuvos Respublikos teisės aktų nustatyta tvarka arba dėl šių mokesčių, delspinigių, baudų vyksta mokestinis ginčas);

4.6. Valstybinio socialinio draudimo fondo valdybai prie Socialinės apsaugos ir darbo ministerijos – teikti Nacionalinei mokėjimo agentūrai informaciją apie subjektų, siekiančių paramos pagal EŽŪFKP priemones, atsiskaitymą su Valstybinio socialinio draudimo fondo biudžetu;

4.7. Nacionalinės žemės tarnybos prie Žemes ūkio ministerijos teritoriniams žemėtvarkos skyriams – išduoti leidimus įveisti mišką ne miško žemėje subjektams, siekiantiems paramos pagal EŽŪFKP priemones;

Punkto pakeitimai:

Nr. 1175, 2010-08-12, Žin., 2010, Nr. 99-5129 (2010-08-19), i. k. 1101100NUTA00001175

4.8. Valstybinei miškų tarnybai – išduoti miško savininkams pažymas apie privačiose miško valdose išskirtas ne mažesnes kaip 0,5 hektaro KMB, kuriose medynas priskirtas III arba IV miškų grupei ir pasiekęs Miško kirtimų taisyklėse, patvirtintose aplinkos ministro 2010 m. sausio 27 d. įsakymu Nr. Dl-79 (Žin., 2010, Nr. 14-676), nustatytą minimalų pagrindinių kirtimų amžių, ir pagal Nacionalinės mokėjimo agentūros prašymą pateikti šiai institucijai skaitmeninius duomenis apie žemės sklypuose esančių KMB dislokaciją ir plotus, nurodant miškų grupes, medžių rūšis ir amžių ir pridedant duomenis apie pateikimo dieną galiojantį minimalų pagrindinių kirtimų amžių, nurodytą Miško kirtimų taisyklėse;

Papildyta punktu:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

Punkto pakeitimai:

Nr. 1175, 2010-08-12, Žin., 2010, Nr. 99-5129 (2010-08-19), i. k. 1101100NUTA00001175

Nr. 48, 2012-01-11, Žin., 2012, Nr. 10-384 (2012-01-21), i. k. 1121100NUTA00000048

4.9. Aplinkos apsaugos agentūrai – pavesti periodiškai, bendradarbiavimo sutartyse numatytais terminais, teikti Žemės ūkio informacijos ir kaimo verslo centrui ir Nacionalinei mokėjimo agentūrai atnaujintą skaitmeninę informaciją apie rizikos vandens telkinių baseinus

Papildyta punktu:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

4.10. savivaldybėms – parengti projektinius pasiūlymus pagal EŽŪFKP priemonę „Kaimo atnaujinimas ir plėtra“, įgyvendinant šią priemonę planavimo būdu, ir teikti Nacionalinei mokėjimo agentūrai;

Papildyta punktu:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

4.11. Nacionalinei mokėjimo agentūrai – parengti ir patvirtinti administruojamų EŽŪFKP priemonių įgyvendinimo procedūrų aprašus ir parengti informacines sistemas;

Punkto pakeitimai:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

4.12. valstybės institucijoms ir įstaigoms, savivaldybėms ir kitiems juridiniams asmenims, kurie šio nutarimo 3 punkte paskirti atsakingi už EŽŪFKP priemonių įgyvendinimą, – parengti ir patvirtinti suderintus su Nacionaline mokėjimo agentūra šiuo nutarimu jiems priskirtų funkcijų atlikimo procedūrų aprašus pagal reglamento (EB) Nr. 885/2006 reikalavimus; reikalavimas derinti procedūrų aprašus su Nacionaline mokėjimo agentūra netaikomas valstybės institucijoms ir įstaigoms, nurodytoms šio nutarimo 3.4, 3.6–3.8 ir 3.11 punktuose;

Punkto pakeitimai:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

Nr. 81, 2013-01-29, Žin., 2013, Nr. 13-618 (2013-02-02), i. k. 1131100NUTA00000081

4.13. Nacionalinei mokėjimo agentūrai, valstybės institucijoms ir įstaigoms, savivaldybėms ir kitiems juridiniams asmenims, nurodytiems šio nutarimo 3 ir 4.3–4.10 punktuose, – Nacionalinei mokėjimo agentūrai patvirtinus šio nutarimo 4.11 punkte nurodytus administruojamų EŽŪFKP priemonių įgyvendinimo procedūrų aprašus, pasirašyti arba papildyti jau pasirašytas bendradarbiavimo sutartis pagal reglamento (EB) Nr. 885/2006 reikalavimus.

Punkto pakeitimai:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

4.14. nustatyta tvarka paskirtoms ekologinės gamybos ir (arba) kokybiškų žemės ūkio ir maisto produktų sertifikavimo įstaigoms – teikti Nacionalinei mokėjimo agentūrai informaciją apie sertifikuotus ekologiškų ir (arba) kokybiškų žemės ūkio ir maisto produktų gamintojus, sertifikuotus produktus ir jų plotus.

Papildyta punktu:

Nr. 81, 2013-01-29, Žin., 2013, Nr. 13-618 (2013-02-02), i. k. 1131100NUTA00000081

5. Neteko galios nuo 2009-04-19

Punkto naikinimas:

Nr. 265, 2009-04-15, Žin. 2009, Nr. 43-1667 (2009-04-18), i. k. 1091100NUTA00000265

6. Paskirti valstybės institucijas ir įstaigas, atsakingas už kompleksinio paramos susiejimo sistemos įgyvendinimą:

6.1. Nacionalinę mokėjimo agentūrą – pagal kompetenciją už valdymo reikalavimų, trąšų ir augalų apsaugos produktų naudojimo reikalavimų, nurodytų žemės ūkio ministro 2008 m. sausio 16 d. įsakymo Nr. 3D-23 „Dėl Valdymo reikalavimų ir trąšų bei augalų apsaugos produktų naudojimo reikalavimų aprašo patvirtinimo ir valdymo kontrolės institucijų paskyrimo“ (Žin., 2008, Nr. 9-319; 2011, Nr. 9-416) 3.1 punkte, taip pat reikalavimų, nurodytų Žemės ūkio naudmenų geros agrarinės ir aplinkosaugos būklės reikalavimų aprašo, patvirtinto žemės ūkio ministro 2007 m. liepos 10 d. įsakymu Nr. 3D-327 (Žin., 2007, Nr. 78-3157; 2010, Nr. 97-5049), 1, 2, 3, 4 ir 7 punktuose, kontrolę;

Punkto pakeitimai:

Nr. 48, 2012-01-11, Žin., 2012, Nr. 10-384 (2012-01-21), i. k. 1121100NUTA00000048

Nr. 81, 2013-01-29, Žin., 2013, Nr. 13-618 (2013-02-02), i. k. 1131100NUTA00000081

6.2. Valstybinę maisto ir veterinarijos tarnybą – pagal kompetenciją už valdymo reikalavimų ir trąšų bei augalų apsaugos produktų naudojimo reikalavimų, nurodytų žemės ūkio ministro 2008 m. sausio 16 d. įsakymo Nr. 3D-23 3.2 punkte, kontrolę ir atitinkamos informacijos apie atliktas patikras pateikimą Nacionalinei mokėjimo agentūrai ir Žemės ūkio informacijos ir kaimo verslo centrui;

Punkto pakeitimai:

Nr. 48, 2012-01-11, Žin., 2012, Nr. 10-384 (2012-01-21), i. k. 1121100NUTA00000048

6.3. Neteko galios nuo 2012-01-22

Punkto naikinimas:

Nr. 48, 2012-01-11, Žin. 2012, Nr. 10-384 (2012-01-21), i. k. 1121100NUTA00000048

6.4. Žemės ūkio informacijos ir kaimo verslo centrą:

6.4.1. už gautos iš Valstybinės maisto ir veterinarijos tarnybos informacijos apie atliktas pagal kompetenciją valdymo reikalavimų patikras įvertinimą, sisteminimą ir pateikimą Nacionalinei mokėjimo agentūrai;

6.4.2. už azoto kiekio, patenkančio į dirvą, skaičiavimus ir informacijos pateikimą Nacionalinei mokėjimo agentūrai;

6.4.3. už duomenų apie žemės ūkio valdoje naudojamas trąšas pateikimą Nacionalinei mokėjimo agentūrai;

Papildyta punktu:

Nr. 48, 2012-01-11, Žin., 2012, Nr. 10-384 (2012-01-21), i. k. 1121100NUTA00000048

Punkto pakeitimai:

Nr. 81, 2013-01-29, Žin., 2013, Nr. 13-618 (2013-02-02), i. k. 1131100NUTA00000081

6.5. Aplinkos ministerijos įgaliotas institucijas – už žolės deginimo atvejų nustatymą ir informacijos teikimą Nacionalinei mokėjimo agentūrai;

Punkto numeracijos pakeitimas:

Nr. 48, 2012-01-11, Žin., 2012, Nr. 10-384 (2012-01-21), i. k. 1121100NUTA00000048

6.6. Žemės ūkio ministeriją – už šio nutarimo 6.2–6.5 punktuose nurodytų specializuotų kontrolės institucijų ir Nacionalinės mokėjimo agentūros veiklos koordinavimą.

Punkto pakeitimai:

Nr. 48, 2012-01-11, Žin., 2012, Nr. 10-384 (2012-01-21), i. k. 1121100NUTA00000048

Punkto numeracijos pakeitimas:

Nr. 48, 2012-01-11, Žin., 2012, Nr. 10-384 (2012-01-21), i. k. 1121100NUTA00000048

Papildyta punktu:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

Finansų ministras,

pavaduojantis Ministrą Pirmininką	Zigmantas Balčytis

Žemės ūkio ministrė	Kazimira Danutė Prunskienė

Pakeitimai:

1.

Lietuvos Respublikos Vyriausybė, Nutarimas

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

Dėl Lietuvos Respublikos Vyriausybės 2007 m. vasario 13 d. nutarimo Nr. 189 "Dėl valstybės institucijų, savivaldybių ir kitų juridinių asmenų, atsakingų už Europos žemės ūkio fondo kaimo plėtrai priemonių įgyvendinimą, paskyrimo" pakeitimo

2.

Lietuvos Respublikos Vyriausybė, Nutarimas

Nr. 1175, 2010-08-12, Žin., 2010, Nr. 99-5129 (2010-08-19), i. k. 1101100NUTA00001175

Dėl Lietuvos Respublikos Vyriausybės 2007 m. vasario 13 d. nutarimo Nr. 189 "Dėl valstybės institucijų ir įstaigų, savivaldybių ir kitų juridinių asmenų, atsakingų už Europos žemės ūkio fondo kaimo plėtrai priemonių įgyvendinimą, paskyrimo" pakeitimo

3.

Lietuvos Respublikos Vyriausybė, Nutarimas

Nr. 48, 2012-01-11, Žin., 2012, Nr. 10-384 (2012-01-21), i. k. 1121100NUTA00000048

Dėl Lietuvos Respublikos Vyriausybės 2007 m. vasario 13 d. nutarimo Nr. 189 "Dėl valstybės institucijų ir įstaigų, savivaldybių ir kitų juridinių asmenų, atsakingų už Europos žemės ūkio fondo kaimo plėtrai priemonių įgyvendinimą, paskyrimo" pakeitimo

4.

Lietuvos Respublikos Vyriausybė, Nutarimas

Nr. 81, 2013-01-29, Žin., 2013, Nr. 13-618 (2013-02-02), i. k. 1131100NUTA00000081

Dėl Lietuvos Respublikos Vyriausybės 2007 m. vasario 13 d. nutarimo Nr. 189 "Dėl valstybės institucijų ir įstaigų, savivaldybių ir kitų juridinių asmenų, atsakingų už Europos žemės ūkio fondo kaimo plėtrai priemonių įgyvendinimą, paskyrimo" ir jį keitusio nutarimo pakeitimo